**Ministru kabineta rīkojuma projekta**

**„Par finanšu līdzekļu piešķiršanu 2014.gadā no valsts budžeta programmas**

**„Līdzekļi neparedzētiem gadījumiem””** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta rīkojuma projekts „Par finanšu līdzekļu piešķiršanu 2014.gadā no valsts budžeta programmas „Līdzekļi neparedzētiem gadījumiem”” sagatavots, pamatojoties uz:* Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu;
* Sabiedrības vajadzībām nepieciešamā nekustamā īpašuma atsavināšanas likuma 3.pantu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums Jelgavas ielā 65, Kuldīgā, Kuldīgas novadā (nekustamā īpašuma kadastra Nr.6201 026 0025), sastāv no zemes vienības (zemes vienības kadastra apzīmējums 6201 026 0025) 13864 m² platībā un trīs ēkām - administratīvā ēka (kadastra apzīmējums 6201 026 0025 001), noliktava (kadastra apzīmējums 6201 026 0025 002), šķūnis (kadastra apzīmējums 6201 026 0025 003) (turpmāk - nekustamais īpašums). 2000.gada 10.oktobrī nekustamais īpašums Kuldīgas pilsētas zemesgrāmatas nodalījumā Nr.1579 ierakstīts uz SIA „Lattelecom” vārda.Nekustamā īpašuma labprātīgas atsavināšanas sabiedrības vajadzībām mērķis ir nodrošināt Valsts policijas Kurzemes reģiona pārvaldes Kuldīgas iecirkņa (turpmāk - Kuldīgas iecirknis) ierīkošanu ar darbam piemērotām telpām un tā darbību, kas ietver noziedzības apkarošanu, sabiedriskās kārtības un drošības, personas tiesību un likumīgo interešu aizsardzību.Pašreiz Kuldīgas iecirknis atrodas Liepājas ielā 26, Kuldīgā, Kuldīgas novadā un sastāv no: * administratīvās ēkas – 894,6 m2;
* garāžas – 129,9 m2;
* izziņu kantora, garāžas – 395,5 m2;
* šķūņa – 71,9 m2;
* šķūņa – 91 m2;
* suņu novietnes – 40,7 m2;
* radioreleja torņa.

Šobrīd Kuldīgas iecirknī nodarbināto skaits, neskaitot apmeklētājus, sastāda 60 personas (štata vietas – 75).Nodrošinājuma valsts aģentūra (turpmāk - aģentūra) veica Kuldīgas iecirkņa ēkas ārkārtas apsekošanu ar mērķi izvērtēt ēkas un telpu tehnisko stāvokli un iespējamos darba vides riskus, saistībā ar kuriem saņemts Valsts darba inspekcijas Kurzemes reģionālās valsts darba inspekcijas 2014.gada 3.jūlija brīdinājums Nr.09-VDI-021-2014-5 „Par personas vai objekta darbības apturēšanu”. Apsekošanas rezultātā tika konstatēts, ka ēkas tehniskais stāvoklis neatbilst darba aizsardzības prasībām darbavietā (1.stāva telpu griesti ieliekušies un vietām atstutēti ar koka konstrukciju, 3.stāva telpām pastāv grīdu iebrukšanas risks, telpās nav siltumizolācijas, ēkas fasādei nobrucis apmetums) un var radīt draudus nodarbināto un apmeklētāju drošībai un veselībai. Valsts darba inspekcija izteica brīdinājumu par Kuldīgas iecirkņa darbības apturēšanu gadījumā, ja brīdinājumā norādītie pārkāpumi līdz 2014.gada 6.oktobrim netiks novērsti.Ievērojot brīdinājumā noteikto, aģentūra nolēma veikt ēkas pirmsavārijas stāvoklī esošo būvkonstrukciju renovāciju/pastiprināšanu, kas varētu tikt izpildīta aptuveni divu mēnešu laikā.Kuldīgas novada pašvaldības Attīstības pārvaldes Būvniecības nodaļa 2014.gada 28.augusta Atzinumā Nr.175 par būvju pārbaudi norādījusi par Kuldīgas iecirkņa administratīvās ēkas Liepājas ielā 26, Kuldīgā, Kuldīgas novadā, nesošo, norobežojošo, jumta konstrukciju un seguma, fasādes, logu slikto tehnisko stāvokli, vairākiem būtiskiem bojājumiem iekšējos inženiertehniskajos tīklos (sadzīves ūdensvads, ugunsdzēsības ūdensvads, sadzīves kanalizācija, elektroapgāde un apgaismojums, ugunsdzēsības aizsardzības sistēma), kas ir bīstami ekspluatācijai, kā arī uz neatbilstību ugunsdrošības normatīviem. Būvinspektora norādījumos teikts, ka pēc tehniskā apsekošanas atzinuma izstrādāšanas nepieciešams uzsākt ēkas rekonstrukcijas procesu atbilstoši spēkā esošiem būvniecību reglamentējošiem normatīvajiem aktiem.Aģentūra, izvērtējot radušos situāciju, konstatēja, ka būs nepieciešami lieli finanšu ieguldījumi ēkas pārbūves un renovācijas darbu īstenošanai, lai kopumā nodrošinātu ēkas lietošanu Valsts policijas funkciju izpildei, ievērojot darba aizsardzības un ugunsdrošības prasības un izveidojot drošu un nekaitīgu darba vidi. Vienlaikus jāņem vērā, ka ēka Liepājas ielā 26, Kuldīgā, Kuldīgas novadā, ir kultūrvēsturiskā apbūve, kuras pārbūve ir sarežģīta un dārga. Lai pilnībā veiktu ēkas pārbūvi, kopējais nepieciešamais finansējuma apjoms varētu būt no 930 000 *euro* līdz 1 100 000 *euro*. Precīzu kopējo izmaksu aprēķinu nevar veikt bez pilnas ēkas būvekspertīzes slēdziena un visu nesošo konstrukciju (sienu, pārsegumu) pārbaudes. Aģentūra ir meklējusi un vērtējusi arī citus alternatīvus problēmas risinājuma variantus, apzinājusi valsts un Kuldīgas novada pašvaldības un citus nekustamos īpašumus to pielāgošanai Kuldīgas iecirkņa vajadzībām. Valsts un pašvaldības rīcībā diemžēl nebija piemērotu telpu, uz kurām būtu iespējams pārcelt Kuldīgas iecirkni un tā nodarbinātos.Kā konceptuāli piemērotāko Kuldīgas iecirkņa ierīkošanai, veicot atsavināšanu sabiedrības vajadzībām, aģentūras un Valsts policijas pārstāvji atzina nekustamo īpašumu Jelgavas ielā 65, Kuldīgā, Kuldīgas novadā (nekustamā īpašuma kadastra Nr.6201 026 0025, īpašnieks SIA „Lattelecom”), kas sastāv no:* administratīvās ēkas - 1112,5 m2;
* šķūņa - 70,5 m2;
* noliktavas - 462,5 m2;
* zemes - 13 864 m2.

Tā ir divstāvu administratīvā ēka, kur 1.stāvā izveidotas garāžas, 2.stāvā - biroja telpas un neliela zāle.Nekustamais īpašums atrodas aptuveni 1 km attālumā no pilsētas vēsturiskā centra un aptuveni 500 m attālumā no apļveida krustojuma uz apvedceļu Rīgas un Ventspils virzienos. Pie administratīvās ēkas iespējama transportlīdzekļu novietošana gan ielas pusē esošajā stāvlaukumā, gan pagalmā. Teritorija ir pilnībā norobežota ar žoga pinumu. Biroja telpas ēkas 2.stāvā ir apmierinošā tehniskā stāvoklī.Minētajā nekustamajā īpašumā ir šādas priekšrocības:1) ir iespējams izveidot transportlīdzekļu stāvvietu (Valsts policijai un apmeklētājiem) un iežogotu laukumu aizturēto pastaigām svaigā gaisā;2) iespējama operatīva reaģēšana un izbraukšana uz notikuma vietu;3) noliktavu iespējams izmantot arī aģentūras funkciju izpildei (administratīvo pārkāpumu lietās izņemtās mantas un lietisko pierādījumu glabāšanai Kurzemes reģionā).Šajā situācijā lietderīgāk ir iegūt nekustamo īpašumu labprātīgas atsavināšanas sabiedrības vajadzībām rezultātā, kas prasīs vienreizējus kapitālieguldījumus, taču būs rentablāka tā uzturēšana ilgtermiņā, jo nebūs jāmaksā, piemēram, nomas maksa (SIA „Lattelecom” noteica provizorisko nomas maksu 1 *euro*/m2). Sabiedrības vajadzībām nepieciešamā nekustamā īpašuma atsavināšanas likumā un Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu’’ noteiktajā kārtībā izveidotā Iekšlietu ministrijas pastāvīgā komisija sabiedrības vajadzībām nepieciešamā īpašuma atsavināšanai, izvērtējot sertificēta nekustamā īpašuma vērtētāja SIA „Colliers International Advisors” 2014.gada 15.oktobra atzinumu Nr.1188/VD/14-DU-1 „Par nekustamā īpašuma Jelgavas ielā 65, Kuldīgā, Kuldīgas novadā iespējamo pārdošanas cenu”, kas tika sagatavots pēc SIA „Lattelecom” pieprasījuma, un SIA „Latio” pēc Nodrošinājuma valsts aģentūras pasūtījuma sagatavoto 2014.gada 20.novembra atzinumu Nr.4325-14/v „Par nekustamā īpašuma Kuldīga, Jelgavas ielā 65 novērtēšanu”, noteica nekustamā īpašuma Jelgavas ielā 65, Kuldīgā, Kuldīgas novadā, atsavināšanas sabiedrības vajadzībām atlīdzību 130 000 *euro* apmērā, ko apstiprināja ar Iekšlietu ministrijas 2014.gada 28.novembra lēmumu Nr.1 „Ar Iekšlietu ministrijas 2013.gada 14.decembra rīkojumu Nr.1-12/2922 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotās komisijas lēmums”.Atsavinātajā nekustamajā īpašumā aģentūra nodrošinās nepieciešamo pārbūvi un renovācijas darbus Kuldīgas iecirkņa ierīkošanai, kuru provizoriskie izdevumi sastāda 400 000 *euro*. Detalizēts kopējo izmaksu aprēķins būs pieejams pēc vienkāršotās renovācijas/rekonstrukcijas apliecinājuma kartes izstrādes. Kā prioritārais pasākums 2014.gadā nekustamā īpašuma pielāgošanai Kuldīgas iecirkņa darbības vajadzībām būs siltumapgādes sistēmas sakārtošana. Tā kā ēkā ir divi dīzeļdegvielas apkures katli, no kuriem viens ir avārijas stāvoklī, bet otrs nav ekspluatēts pēdējos piecus gadus, ekonomiski izdevīgāk būtu veidot lietotāja siltumapgādes sistēmas tiešu pieslēgumu SIA „Kuldīgas siltumtīkli” siltumtīkliem. Provizoriskās pieslēguma izveides izmaksas, kas savukārt ir atkarīgas no energoapgādes komersanta tehniskajām prasībām, sastāda 22 000 *euro*. Iekšlietu ministrija ierosina minētā nekustamā īpašuma labprātīgu atsavināšanu sabiedrības vajadzībām un neatliekamos remontdarbus (tieša pieslēguma izveide) segt no valsts budžeta programmas 02.00.00 „Līdzekļi neparedzētiem gadījumiem” paredzētajiem līdzekļiem 2014.gadā.Turpmākā īpašuma uzturēšana un apsaimniekošana tiks realizēta aģentūrai piešķirto valsts budžeta līdzekļu ietvaros.  |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra, SIA „Lattelecom”. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|   |   | Turpmākie trīs gadi (*euro*) |
| **Rādītāji** | **2014.gads** | **2015.gads** | **2016.gads** | **2017.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2.      Budžeta izdevumi: | 0 | 152 000 | 0 | 0 | 0 |
| 2.1.valsts pamatbudžets | 0 | 152 000 | 0 | 0 | 0 |
| 2.2.valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3.      Finansiālā ietekme: | 0 |  - 152 000 | 0 | 0 | 0 |
| 3.1.valsts pamatbudžets | 0 | - 152 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4.      Finanšu līdzekļi papildu izdevumu finansēšanai (kompensējošo izdevumu samazinājumu norāda ar „+” zīmi) | X | 152 000 | 0 | 0 | 0 |
| 5.      Precizēta finansiālā ietekme: | X | 0 | 0 | 0 | 0 |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6.      Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts paredz piešķirt finansējumu Iekšlietu ministrijai (Nodrošinājuma valsts aģentūrai) 152 000 *euro* apmērā, lai segtu izdevumus par nekustamā īpašuma Jelgavas ielā 65, Kuldīgā, Kuldīgas novadā, atsavināšanu sabiedrības vajadzībām un daļu – par remontdarbu veikšanu, t.i., tieša siltumapgādes pieslēguma izveidi, tai skaitā:* Pārējie remontdarbu un iestāžu uzturēšanas pakalpojumi (izdevumu EKK 2249) – 22 000 *euro*;
* Pārējais nekustamais īpašums (EKK 5219) – 130 000 *euro*.

Detalizēts kopējo izmaksu aprēķins būs pieejams pēc vienkāršotās renovācijas/rekonstrukcijas apliecinājuma kartes izstrādes. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.      Cita informācija | Ministru kabineta rīkojuma projekts saistīts ar informatīvo ziņojumu par nekustamā īpašuma Jelgavas ielā 65, Kuldīgā, Kuldīgas novadā, atsavināšanu sabiedrības vajadzībām un Ministru kabineta sēdes protokollēmumu. Projektā paredzētie izdevumi pa pasākumiem un izdevumu klasifikācijas kodiem var tikt precizēti atbilstoši veiktajam iepirkumam un faktiskajai situācijai. |
|  |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Iekšlietu ministrija, Nodrošinājuma valsts aģentūra, SIA „Lattelecom”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Projekts šo jomu neskar. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Iekšlietu ministra vietā -

aizsardzības ministrs R.Vējonis

Vīza: Valsts sekretāre I.Pētersone–Godmane

04.12.2014. 14:32

1556

V.Silkane-Brača

67829699, vineta.silkane-braca@agentura.iem.gov.lv

G.Avotiņš

67219136, gatis.avotins@agentura.iem.gov.lv